Joar Hoff

Joar Hoff (født 10. april 1939, død 22. mai 2019) var en norsk fotballspiller og -trener. Han var også kommunestyremedlem i Lørenskog kommune.

 Lederroller 
I 1999 var Hoff daglig leder i Asker Skiklubb, og i 2000 ble han daglig leder i Team Strømmen Fotballklubb.

 Trener 
Hoff var trener for flere fotballklubber. Han var trener for naboklubbene Lillestrøm Sportsklubb (1973, 1975, 1976 og 1982) og Strømmen Idrettsforening (1979-81, 1983-84, 1989-90 og 1998). Han var også trener for Vålerenga Fotball i 1978. Da sesongen var slutt trakk han seg som trener etter misnøye fra spillerne. Han var trener for Lørenskog Idrettsforenings A-lag. I 2003 ble han trener for Kurland fotballklubb. Han var også trener i Sander Idrettslag.

 Fotballspiller 
Hoff spilte også selv i eliteserien i fotball, minst fem kamper for Lillestrøm i 1961, fire for Strømmen Idrettsforening i 1961 og to for Vålerenga i 1964. Han ble også distriktsmester i Helgeland/Salten-serien (Hesa) med Bodø/Glimt i 1959. For moderklubben Strømmen IF spilte han 138 obligatoriske kamper og scoret 73 mål på sine ni sesonger. 

 Privatliv 
Joar Hoff var bror til fotballtrener og ekspertkommentator Ivar Hoff.

Som trener for Strømmen hadde han sin sønn Espen Hoff på laget.

En tid etter en ryggoperasjon fikk Hoff i 2010 en blodpropp i ryggraden som førte til at han mistet førligheten i nedre del av kroppen.

Hoff døde 22. mai 2019 etter lengre tids sykdom, 80 år gammel.

 Referanser 

 Eksterne lenker 


Kategori:Norske fotballspillere
Kategori:Norske fotballtrenere
Kategori:Norske idrettsledere
Kategori:Fotballspillere for FK Bodø/Glimt
Kategori:Fotballspillere for Lillestrøm SK
Kategori:Fotballspillere for Vålerenga Fotball
Kategori:Fotballspillere for Strømmen IF
Kategori:Fotballtrenere for Lillestrøm SK
Kategori:Fotballtrenere for Vålerenga Fotball